ОБЩИНСКИ СЪВЕТ – гр. К А Р Н О Б А Т

П Р О Т О К О Л

№ 23

 На 28 АПРИЛ 2025 година се проведе ДВАДЕСЕТ И ТРЕТОТО ЗАСЕДАНИЕ на Общински съвет – Карнобат.

 От общия брой 21 общински съветници присъстваха 17, което се установи от присъствения списък.

 Председателят на Общинския съвет – Карнобат, Маргарита Стаматова съобщи, че Общинския съвет има необходимия кворум, заседанието е законно и може да взема решения.

МАРГАРИТА СТАМАТОВА – Днес съм насрочила двадесет и третото заседание. В дневния ред има включени 16 точки, и беше раздаден предварително в срока, предвиден в правилника. Докладните са разгледани в заседания на постоянните комисии. Вие имате ли някакви допълнения, предложения по дневния ред.

ГЕОРГИ ДИМИТРОВ – Оттеглям разглеждането на предложението по точка 9 от дневния ред.**, относно:** ОДОБРЯВАНЕ НА ПУП –Парцеларен план /ПП/ за ОБЕКТ НА ТЕХНИЧЕСКАТА ИНФРАСТРУКТУРА: „КАБЕЛНА ЛИНИЯ 1 KV ОТ ТАБЛО НИСКО НАПРЕЖЕНИЕ НА ТРАФОПОСТ „СТОПАНСКИ ДВОР“ В ИМОТ 27169.61.2 ДО НОВО ЕЛЕКТРОМЕРНО ТАБЛО В ИМОТ 27169.61.3 ПО КККР НА С. ЕКЗАРХ АНТИМОВО, ОБЩИНА КАРНОБАЕТ, ДП 4492366“. **Вх. № 321/17.04.2025г.**

МАРИЯ ГЕНОВА – Аз предлагам като последна точка в дневния ред да влезе докладна записка относно представител на Община Карнобат за участие в провеждането на редовно общо събрание на акционерите на „УМБАЛ- Бургас“ АД, което ще се проведе на 27.05.2025 г. от 11 ч.

 МАРГАРИТА СТАМАТОВА – Други предложения има ли по дневния ред. Има ли възражения по така предложената допълнителна докладна. Ако няма, да преминем към гласуване на дневния ред, като допълнителната докладна да бъде последна, и се променя номерацията с оглед оттеглена докладна по т. 9. Който е съгласен с така предложения дневен ред, моля да гласува.

 След гласуване общинските съветници с 16 гласа „ЗА”, 0 глас „Против“, 0 гласа „Въздържал си“ приеха следния

Д Н Е В Е Н Р Е Д:

**1.ДОКЛАДНА ЗАПИСКА от Георги Димитров – кмет на Община Карнобат, относно:** ПРОЕКТ ЗА БЮДЖЕТ НА ОБЩИНА КАРНОБАТ. **Вх. № 330/ 23.04.2025г.**

 **2.ДОКЛАДНА ЗАПИСКА от Георги Димитров – кмет на Община Карнобат, относно:**  Предоставяне на временни безлихвени заеми за допустими възстановими разходи по европейски проекти и за финансиране на Стратегията за ВОМР на МИГ-Карнобат. **Вх. № 325/22.04.2025г.**

**3.ДОКЛАДНА ЗАПИСКА от Георги Димитров – кмет на Община Карнобат, относно:** Приемане на отчета и баланса на „МБАЛ - Карнобат” ЕООД за 2024г. **Вх. № 316/17.04.2025г.**

**4.ДОКЛАДНА ЗАПИСКА от Георги Димитров – кмет на Община Карнобат, относно:** Приемане на отчета и баланса на „Медицински център I - Карнобат” ЕООД за 2024г **Вх. № 317/17.04.2025г.**

**5.ДОКЛАДНА ЗАПИСКА от Георги Димитров – кмет на Община Карнобат, относно:** Допълнение на „Програма за управление и разпореждане с имоти - общинска собственост за 2025 година“ **Вх. № 318/17.04.2025г.**

**6.ДОКЛАДНА ЗАПИСКА от Георги Димитров – кмет на Община Карнобат, относно:** Продажба на имоти – частна общинска собственост, находящи се в с.Крумово градище и с.Сигмен, чрез публичен търг **Вх. № 326/22.04.2025г.**

**7.ДОКЛАДНА ЗАПИСКА от Стефка Иванова – зам. кмет на Община Карнобат, относно:** ПРЕКРАТЯВАНЕ НА СЪСОБСТВЕНОСТ МЕЖДУ ОБЩИНА КАРНОБАТ И ФИЗИЧЕСКИ ЛИЦА, ЧРЕЗ ПРОДАЖБА НА 218/1950 ИД.Ч.КВ.М ПРИДАВАЩИ СЕ КЪМ УПИ VІ-127 И 70/1225 ИД.Ч. КВ.М ПРИДАВАЩИ СЕ КЪМ УПИ ХІ-127 В КВ.31 ПО ПЛАНА НА С. ДРАГАНЦИ  **Вх. № 315/16.04.2025г.**

**8.ДОКЛАДНА ЗАПИСКА от Георги Димитров – кмет на Община Карнобат, относно:** ОДОБРЯВАНЕ НА ПРОЕКТ ЗА ИЗМЕНЕНИЕ НА ОБЩ УСТРОЙСТВЕН ПЛАН НА община КАРНОБАТ В ОБХВАТ на: ПИ С ИДЕНТИФИКАТОР 36525.82.894, местност „КЪРЪНДЖИКА“, по кккр на гр. карнобаТ, С ЦЕЛ ПРОМЯНА НА УСТРОЙСТВЕНАТА ЗОНА ОТ „ЗЕМЕДЕЛСКА“ В „пП“(ПРЕДИМНО ПРОИЗВОДСТВЕНА) **Вх. № 319/17.04.2025г.**

**9.ДОКЛАДНА ЗАПИСКА от Георги Димитров – кмет на Община Карнобат, относно:** ОДОБРЯВАНЕ НА ПУП –Парцеларен план /ПП/ за ОБЕКТ НА ТЕХНИЧЕСКАТА ИНФРАСТРУКТУРА: „ОСИГУРЯВАНЕ НА ТРАНСПОРТЕН ДОСТЪП ДО ОБЕКТ: “КАРИЕРА ФУТУЛА“, НАХОДЯЩА СЕ В ПИ С ИДЕНТИФИКАТОР 29129.21.158, МЕСТНОСТ „ФОНДА“ ПО КККР НА С.ЖЕЛЕЗНИК, ОБЩИНА КАРНОБАТ ОТ ОБЩИНСКИ ПЪТ BGS1064 ПРИ КМ 2+598 В ЛЯВО“ **Вх. № 320/17.04.2025г.**

**10.ДОКЛАДНА ЗАПИСКА от Георги Димитров – кмет на Община Карнобат, относно:** Откриване на процедура за избор на оператор на язовирната стена, за възлагане стопанисването, поддръжката и експлоатацията на язовир в землището на с.Екзарх Антимово – публична общинска собственост, чрез предоставянето му под наем **Вх. № 311/09.04.2025г.**

**11.ДОКЛАДНА ЗАПИСКА от Георги Димитров – кмет на Община Карнобат, относно:** ДОПЪЛНЕНИЕ НА ГОДИШНИЯ ПЛАН ЗА ПОЛЗВАНЕ НА ДЪРВЕСИНА ЗА 2025 Г. ОТ ОБЩИНСКИ ГОРСКИ ТЕРИТОРИИ КАРНОБАТ. **Вх. № 322/17.04.2025г.**

**12.ДОКЛАДНА ЗАПИСКА от Георги Димитров – кмет на Община Карнобат, относно:** КОНКУРС ЗА ВЪЗЛАГАНЕ УПРАВЛЕНИЕТО НА „МБАЛ - КАРНОБАТ” ЕООД. **Вх. № 323/17.04.2025г**.

**13.ДОКЛАДНА ЗАПИСКА от Георги Димитров – кмет на Община Карнобат, относно:** КОНКУРС ЗА ВЪЗЛАГАНЕ УПРАВЛЕНИЕТО НА „МЕДИЦИНСКИ ЦЕНТЪР І - КАРНОБАТ” ЕООД **Вх. № 324/17.04.2025г.**

**14.ДОКЛАДНА ЗАПИСКА от Мария Генова – зам. кмет на Община Карнобат, относно: Промяна в размера на средствата за** финансово подпомагане за медицински дейности, свързани с лечение на безплодие на семейства и двойки с репродуктивни проблеми. **Вх. № 328/22.04.2025г.**

**15.ДОКЛАДНА ЗАПИСКА от Мария Генова – зам. кмет на Община Карнобат, относно:** Присъждане „Наградата на Карнобат“ в системата на предучилищното и училищното образование за учебната 2024/2025 г. **Вх. № 327/22.04.2025г.**

**16.ДОКЛАДНА ЗАПИСКА от Мария Генова – зам. кмет на Община Карнобат, относно:** Представител на Община Карнобат за участие в провеждането на редовно общо събрание на акционерите на „УМБАЛ- Бургас“ АД, което ще се проведе на 27.05.2025 г. от 11 ч. **Вх. № 332/25.04.2025г.**

**ПО ПЪРВА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – кмет на Община Карнобат, относно: ПРОЕКТ ЗА БЮДЖЕТ НА ОБЩИНА КАРНОБАТ** **Вх. № 330/ 23.04.2025г.**

МАРГАРИТА СТАМАТОВА – Вносителя. Заповядайте.

ГЕОРГИ ДИМИТРОВ - Благодаря, госпожо председател**.** Уважаеми дами и господа общински съветници, уважаеми гости, преди два часа, на заседание на комисиите, говорихме за бюджета за 2025 година. Той е по-особен, по-различен от бюджетите, които сме приемали досега. Аз нямам спомен да сме приемали годишен бюджет през месец април — за оставащите осем месеца. Всъщност това е бюджет за цяла година. И всичко, което сме правили като разходи досега, е било в рамките на закона — придържайки се към 1/12 от миналогодишния бюджет. Извършихме някои разходи, които задължително трябваше да бъдат направени. Те са текущи разходи, необходими, за да можем да се подготвим за кандидатстване по различни програми — национални и европейски.

 Втората особеност на този бюджет е, че той е рекорден. Миналата година бяхме около 55 милиона. Сега основната рамка на бюджета е 59 милиона и 800 хиляди, плюс алтернативните източници на финансиране — предстоящо подписване на споразумение с Министерството на регионалното развитие, плюс европейските програми, плюс програмата за трансгранично сътрудничество — които доближават цифрата 40 милиона лева. Заедно с капиталовите разходи, които виждате в основната рамка (около 7 милиона), при начален бюджет от 59 милиона и 800 хиляди лева, аз смятам, че ще имаме уточнен план от около 63 милиона и отчет за касово изпълнение на бюджета към края на месец декември от около 80 милиона лева.

 Програмата, която изпълняваме, е изключително напрегната и е насочена към основните традиционни приоритети на общината. Основният приоритет, разбира се, са хората – гражданите на община Карнобат – и техните съпътстващи потребности в областта на образованието, културата и средата, в която живеят. Под това разбираме инфраструктура, детски градини, училища, пътища.

 По време на общественото обсъждане през изминалата седмица получихме множество запитвания, сигнали и предложения – както от граждани, така и от отделни общински съветници. Смятам, че успяхме да отразим всички важни аспекти в предложения проект за бюджет, така че общината да може да се развива напред. Разбира се, има редица нерешени проблеми. Някои от тях не намериха място в бюджета, тъй като изискват трайно и перспективно решение. Става дума, например, за организацията на движението. Към момента не можем да я реализираме, тъй като изпълняваме няколко инфраструктурни проекта. Това е т.нар. „голям заводски цикъл“ на община Карнобат – улиците все още са разкопани и е невъзможно да се въведе синя зона или да се освободят допълнителни паркоместа. Друг наболял въпрос е състоянието на пазара в Карнобат, както и донякъде работата на търговското дружество „Общински имоти“. Проблемите с водоснабдяването в селата също остават – миналата година там имаше сериозен недостиг на вода и наложихме воден режим.

 Разбира се, искаме всичко това да се случва по-бързо, но често се сблъскваме както с бюрократични, така и с обективни пречки. Всички тези инфраструктурни проекти са подложени на строги правила – процедури по проектиране, възможности за обжалване, забавяния, както и на влиянието на метеорологичните условия, особено при т.нар. „мокри процеси“, които могат да се изпълняват само при подходящо време.

Взех си бележка от онова, което бяха направили като предложение — за по-голямо внимание, особено към по-малките, на проблемите за безопасността и борбата срещу вандализма, който е много тежък проблем за общината.
Ние всички, които сме се събрали тук, се опитваме да правим нещо, а някои с лека ръка след това го унищожават.

 Особени грижи продължаваме да полагаме за нашето здравеопазване, включително и с това, че пак предвиждаме средства за апаратура, без да заобикаляме и другите ни проблеми. Най-тежкият проблем в общината засега се оказва демографският — не само във връзка с необходимостта да подпомагаме раждането на деца (както сме предложили с увеличението на помощта за семейства с репродуктивни проблеми), но и като нужда да търсим начини за привличане на кадри за нуждите на нашето здравеопазване.

 Проблемите с кадрите са навсякъде — и в общинската администрация, и в предприятията, включително тези с високотехнологични процеси, както и в комуналната дейност, която предполага работа с по-неквалифицирани кадри.

 Предвиждаме увеличение на възнагражденията в рамките на общинската администрация в широкия смисъл на думата — тук влизат местната администрация, местните дейности, здравеопазването, социалните дейности и т.н. По-високите възнаграждения са доведени и от строителството и необходимостта от малко дофинансиране, тъй като изпълнението на една такава програма изисква необходимия капацитет — подготвени хора, които носят отговорност и разумно управляват публичния ресурс. Постарали сме се в проекта за бюджет — както бяхме и задължени — да се облегнем на Закона за публичните финанси, на Закона за държавния бюджет и на постановленията на Министерския съвет, които определят правната рамка за всичко онова, което харчим.
 През последната година нямаше свободен месец, в който да не сме имали проверка — било то от Сметната палата, било то от Държавната финансова инспекция.
Но освен пред тях, ние сме отговорни за харченето на обществения ресурс и пред нашите съграждани, защото харчим данъците и таксите, които сме събрали от тях.

 Смятам, че този бюджет е достатъчна основа за работа и ще изисква от нас пълна мобилизация — както на администрацията, така и на общинския съвет, за да можем догодина, когато приемаме неговия отчет, с удовлетворение да кажем: „Изпълнихме основното, което обещахме със сегашния бюджет.
 Пълната бюджетна класификация е пред вас. Ако има въпроси, бих могъл да отговоря на всички тях.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 17 гласа „ЗА“, 0 „Против“, 0“ Въздържал се, приеха следните

Р Е Ш Е Н И Я:

 **Общински съвет гр.Карнобат на основание чл.52 ал.1 и ал.2, и чл.21, ал.1, т.5, т.6, във връзка с чл.27, ал.4 и ал.5 от Закона за местното самоуправление и местната администрация, чл. 39, чл. 94, ал. 2 и ал. 3 от Закона за публичните финанси, във връзка с разпоредбите на Закона за държавния бюджет на Република България за 2025г., Постановление № 28 на Министерския съвет от 16 април 2025 г. за изпълнението на държавния бюджет на Република България за 2025 г. и Наредбата за условията и реда за съставяне на тригодишна бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Карнобат:**

**1. Приема бюджета на Община Карнобат за 2025 г. както следва:**

**1.1. По приходите** в размер на **59 800 000** лв., съгласно Приложение № 1, в т. ч.:

1.1.1. Приходи за делегирани от държавата дейности в размер на **38 390 168** лв., в т.ч.:

1.1.1.1. Обща субсидия за делегирани от държавата дейности в размер на **32 402 695** лв.;

1.1.1.2. Преходен остатък от делегирани от държавата дейности от 2024 г. в размер на **5 987 473** лв., съгласно Приложение № 2

1.1.1.3. Утвърждава разпределението на средствата от преходния остатък от делегирани от държавата дейности съгласно Приложение № 2;

1.1.2. Приходи за местни дейности в размер на **21 409 832** лв., в т.ч.

1.1.2.1. Данъчни приходи в размер на **2 450 000** лв.;

1.1.2.2. Неданъчни приходи в размер на  **5 207 000** лв.,

1.1.2.3. Трансфери за местни дейности в размер на **5 985 100** лв., в т.ч.

1.1.2.3.1. Обща изравнителна субсидия в размер на **2 625 900** лв.

1.1.2.3.2. Трансфер за зимно поддържане и снегопочистване в размер на **276 100** лв.

1.1.2.3.3. Целева субсидия за капиталови разходи в размер на **2 708 000** лв.,

1.1.2.3.4. Целеви трансфери за местни дейности в размер на **375 100 лв.**

 1.1.2.4. Временни безлихвени заеми в размер на **- 89 493** лв.

 1.1.2.5. Преходен остатък от 2024 г. за местни дейности в размер на **7 857 225** лв., съгласно Приложение № 2

**1.2. По разходите** в размер на **59 800 000** лв., разпределени по функции и дейности, съгласно Приложение № 3 в т.ч.:

1.2.1. За делегирани от държавата дейности в размер на **38 390 168** лв.

1.2.2. За допълнително финансиране на делегирани от държавата дейности със средства от собствените приходи и от изравнителната субсидия в размер на **900 000 лв**.;

1.2.3. За местни дейности в размер на **20 509 832** лв.

1.2.4. Утвърждава разпределението на средствата от преходния остатък по делегирани от държавата дейности съгласно Приложение № 2

**1.3.** Утвърждава бюджетно салдо по общинския бюджет, изчислено на касова основа - придържане към балансирано бюджетно салдо.

**2. Приема програма и разчети за финансиране на капиталовите разходи за 2025г. (поименен списък по обекти, видове разходи и източници на финансиране) в размер на 7 827 224 лв., съгласно Приложение № 4**

2.1. Одобрява разпределението на целевата субсидия за капиталови разходи за 2025г. в размер на **2 708 000** лв. съгласно Приложение № 4.

2.2. Приема разчет за капиталовите разходи, финансирани със собствени приходи и целеви трансфери за местни дейности в размер на **2 497 480 лв**., съгласно Приложение № 4.

2.3. Приема разчет за капиталовите разходи, финансирани с преходния остатък от целевата субсидия за капиталови разходи в размер на **1 790 740** лв. съгласно Приложение № 4.

2.4. Приема разчет за капиталовите разходи, финансирани с преходни остатъци от делегирани от държавата дейности в размер на **831 004** лв. съгласно Приложение № 4.

2.5. Приема индикативен разчет за капиталовите разходите, предвидени за финансиране със средства от ЕС, средства от други международни програми и договори и свързаното с тях национално и общинско финансиране, съгласно Приложение № 10.

2.6. Приема индикативен разчет за капиталовите разходи, предвидени за финансиране по **Инвестиционна програма за общински проекти по чл. 113 от ЗДБРБ за 2025г.** съгласно Приложение № 10

**3. Утвърждава числеността и разходите за заплати през 2025г., без звената от системата на образованието, които прилагат системата на делегирани бюджети, съгласно Приложение № 9**

**4.** Утвърждава разчет за целеви разходи и субсидии, както следва за:

4.1. Членски внос – **20 000 лв**., планирани в дейност 122 “Общинска администрация“ и дейност 123 “Общински съвет”.

4.2. Обезщетения и помощи по решение на Общински съвет **10 000** лв. и за погребение – **5000** лв. планирани в дейност 745 “Обредни домове”.

4.3. **Субсидии и средства за:**

4.3.1. Читалища – **747 672 лв**.,

4.3.2. Спортни клубове **157 000 лв**. планирани в дейност 714 “Спортни бази” за подпомагане на Шахматен клуб Маркели-Карнобат, ОФК Карнобат, СК по борба „З.М.С. Атанас Комшев, СКЛА Атлет, СК по фехтовка Маркели, съгласно приложение № 12.

4.3.3. Средства за подпомагане в размер на **5000** лв. в т.ч за Клуба на инвалида,за Съюз на слепите, Съюз на глухите и Съюз на диабетиците,които са планирани в дейност 525 “Клубове на пенсионера”.

4.3.4. Средства в размер на 5 000 лв. за Център за подкрепа на жертвите на сексуално насилие „Вселена“ – гр.Бургас.

4.3.5. Средства в размер на 40 000 лв. за фонд асистирана репродукция планирани в дейност 122 – “Общинска администрация”.

4.3.6. Средства в размер на 20 000 лева за дейности свързани с „Електронно управление и ИКТ“ съгласно чл. 7г, ал. 7 от ЗЕУ, планирани в дейност 122 – “Общинска администрация”.

4.3.7. Средства в размер на 10 000 лева за подпомагане на дейността на РСПБЗН.

4.3.8. Упълномощава кмета на общината да назначи комисия за разпределение на средствата по т. 4.3.1., съгласно чл. 23, ал.1 от Закона за народните читалища.

4.3.9. Упълномощава кмета на общината да разпореди допълнителни условия по предоставяне и отчитането на средствата по т.4.3.1., т.4.3.2., т.4.3.3., т.4.3.4., т.4.3.5., т.4.3.7.

**5. Приема следните лимити за разходи през 2025г.:**

5.1. Средства за СБКО в размер на 3 % от утвърдените разходи за основни заплати на лицата по трудови правоотношения;

5.2. Лимит за представителни разходи и международна дейност на кмета на общината в размер до 3% от годишния размер на разходите за 2025г. по параграф 10-00 в дейност 122-Общинска администрация.

5.3. Лимит за представителни разходи на председателя на ОбС в размер до 1,5% от годишния размер на разходите за 2025г. по параграф 10-00 в дейност 122-Общинска администрация.

5.4. Лимит за разходите за осъществяване функциите на органи на изпълнителната власт на територията на съответния район, кметство или населено място ( на кметовете на кметства и на кметските наместници ) в общ размер до 340 000 лева.

**6. Утвърждава списък на длъжностите и на лицата, които имат право на транспортни разходи:**

6.1.За пътуване в границите на населеното място, в съответствие с характера на трудовата дейност, съгласно Приложение № 5

6.2.За пътуване от местоживеенето до местоработата и обратно за лица със специалност и квалификаци, изискващи се за съответната длъжност, Съгласно Приложение № 5.

6.3. Упълномощава кмета на общината да утвърди поименен списък на лицата по т.6.1. и т.6.2.;

**7.** Утвърждава разходите и числеността на щатния и извънщатен персонал на:

7.1. Общинско предприятие “БКРД”, съгласно Приложение № 6а.

7.2. Исторически музей Атанас Караиванов, съгласно Приложение № 6б.

**8.** Одобрява индикативен годишен разчет за сметките за средства от Европейския съюз в размер на **10 813 295** лв., съгласно Приложение № 10.

**9.** Определя разпоредителите с бюджет от по-ниска степен по бюджета на общината съгласно Приложение № 7.

**10. Определя максималния размер на дълга, както следва:**

10.1. Максимален размер на новия общинския дълг през 2025 г. - **10 000 000 лв.**

10.2. Максимален размер на общинския дълг и общинските гаранции към края на 2025 г. в размер – **10 000 000 лв.**

**11.** Определя максимален размер на новите задължения за разходи, които могат да бъдат натрупани през 2025г. в размер до 55 000 000 лева.

**12.** Определя максимален размер на ангажиментите за разходи, които могат да бъдат поети през 2025г. в размер до 55 000 000 лева.

**13.** Определя размера на просрочените вземания, които се предвижда да бъдат събрани през 2025 г. в размер на **550 655** лв.

**14.** Определя размера на просрочените задължения от 2024г. които ще бъдат разплатени от бюджета за 2025г. в размер на **0,00** лв.

**15.** Одобрява актуализирана бюджетна прогноза за местните дейности с прогнозни показатели за периода 2026г.-2028г. съгласно приложение № 11.

**16. Оправомощава кмета на Общината да извършва компенсирани промени на основание чл.125 от ЗПФ:**

16.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност

 16.2. В частта за местни дейности – между утвърдените разходи в рамките на една дейност или от една дейност в друга, без да изменя общия размер на разходите.

**17. Възлага на кмета на Община Карнобат:**

17.1. Да определи бюджетите на разпоредителите с бюджет от по-ниска степен

17.2. Да организира разпределението на бюджета по тримесечия и да утвърди разпределението.

17.3. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи

17.4. Да включва информация по чл. 125, ал.4 от ЗПФ в тримесечните отчети и обяснителните записки към тях.

17.5. Да разработи детайлен разчет на сметките за средствата от Европейския съюз по отделните общински проекти, в съответствие с изисквания на съответния Управляващ орган и на МФ.

17.6. Да определи конкретните правомощия и отговорности на ръководителите на второстепенните разпоредители с бюджет със своя заповед.

**18.Упълномощава кмета:**

18.1. Да предоставя временни безлихвени заеми от временно свободни средства по общинския бюджет за плащания по проекти, финансирани със средства от Европейския съюз и по други международни и национални програми, включително и на бюджетни организации, чийто бюджет е част от общинския бюджет.

18.2. За всеки отделен случай кметът на общината определя или договаря срока на погасяване на заемите в съответствие с условията на финансиращата програма.

18.3. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на общинския съвет.

18.4. Да ползва временно свободните средства по бюджета на общината за текущо финансиране на одобрените по бюджета на общината разходи и други плащания, при условие че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общините фискални правила по ЗПФ, като не се променя предназначението на средствата в края на годината.

18.5. Да разработва и възлага подготовката на общински програми и проекти и да кандидатства за финансирането им със средства от Европейски структурни и инвестиционни фондове и от други донори, по международни, национални и други програми и от други източници за реализиране на годишните цели на общината за изпълнение на общинския план за развитие

18.6. Да кандидатства за средства от централния бюджет и други източници за финансиране на плащанията и за съфинансиране на общински програми и проекти.

**19.** Задължава ръководителите на бюджетни звена, финансирани от общинския бюджет да разработят и представят конкретни мерки за изпълнение на приетия от Общински съвет бюджет за 2025г.

**20.** Приема за сведение протокола от публичното обсъждане на бюджета, съгласно Приложение № 13.

Приложения: 13 бр.

**ПО ВТОРА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – кмет на Община Карнобат, относно:**  Предоставяне на временни безлихвени заеми за допустими възстановими разходи по европейски проекти и за финансиране на Стратегията за ВОМР на МИГ-Карнобат. **Вх. № 325/22.04.2025г.**

МАРГАРИТА СТАМАТОВА – Вносителя имате ли нещо да добавите?

ГЕОРГИ ДИМИТРОВ - Нямаме намерение да теглим общински заем, защото дълговете включително и към ФЛАГ имат лихви, които трябва да се плащат. Разполагаме с достатъчно средства и, когато се налага мостово финансиране или авансови плащания по отделните проекти, които сме спечелили, имаме възможност да извършваме вътрешно кредитиране.
Всъщност става дума за това да кредитираме нашите собствени проекти, докато получим разплащанията от съответните управляващи органи.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка или възражения да гласуваме заедно проекто-решенията? Ако няма предлагам да преминем към гласуване.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 17 гласа „ЗА“, 0 „Против“, 0“ Въздържал се, приеха следните

РЕШЕНИЕ

На основание чл.21, ал.1, т.10 и ал. 2 от Закона за местното самоуправление и местната администрация; чл. 104, ал. 1, т. 5, ал.2 и ал. 4 от Закона за публичните финанси, Общински съвет Карнобат:

1. Дава съгласие за предоставяне на временни безлихвени заеми от бюджета на Община Карнобат по следните проекти, съгласно сключени договори за предоставяне на безвъзмездна финансова помощ, с цел разплащане на разходи по тяхното изпълнение:

1.1. Проект № BG-RRP-8.013-0002 „Изпълнение на мерки за подобряване на устойчивата градска мобилност на Община Айтос и Община Карнобат“, по процедура BG-RRP-8.013 „Екологосъобразна мобилност“, съгласно договор за финансиране № BG-RRP-8.013-0002-C01 от 19.04.2024 г. за предоставяне на средства на крайни получатели от Механизма за възстановяване и устойчивост (МВУ/Механизма) - временен безлихвен заем в размер до 25 000 лв.

1.2. Проект № BG-RRP-4.020-0084 „Повишаване на енергийната ефективност на сграда на Народно читалище „Н. Й. Вапцаров — 1925 г.”, с. Екзарх Антимово“, по процедура BG-RRP-4.020 „Подкрепа за устойчиво енергийно обновяване на публичен сграден фонд за административно обслужване, култура и спорт“, съгласно договор за финансиране № BG-RRP-4.020-0084-C01 от 24.04.2024 г. за предоставяне на средства на крайни получатели от Механизма за възстановяване и устойчивост (МВУ/Механизма) - временен безлихвен заем в размер до 300 000 лв.

1.3. Проект „Подкрепа за устойчиво енергийно обновяване на публичен сграден фонд за административно обслужване, култура и спорт“, № BG-RRP-4.020-0083-C01, Програма механизъм за възстановяване и устойчивост- „Устойчиво енергийно обновяване на публични сгради за административно обслужване на територията на община Карнобат“ - временен безлихвен заем в размер до 150 000 лв.

1.4. Проект "Устойчиво енергийно обновяване на многофамилна жилищна сграда в град Карнобат с адрес: бул. "Москва" № 83-85", Процедура BG-RRP-4.023 "Подкрепа за устойчиво енергийно обновяване на жилищния сграден фонд -Етап I", по Плана за възстановяване и устойчивост (ПВУ) на Република България, Договор за финансиране № BG-RRP-4.023-0178-С01 от 18.11.2024 г. - временен безлихвен заем в размер до 280 000 лв.

1.5. Проект „Изграждане и оборудване на нови социални услуги „Резидентна грижа за пълнолетни лица с деменция“ -2 бр. и „Център за специализирана подкрепа за лица с увреждания и техните семейства“- 1 бр. в УПИ IV-2306, кв. 173 по плана на гр. Карнобат“, Процедура BG-RRP-11.018 „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“, по Плана за възстановяване и устойчивост (ПВУ) на Република България, Договор за финансиране № BG-RRP-11.018-0003-C01 от 07.03.2025 г.- временен безлихвен заем в размер до 100 000 лв.

1.6. Проект „Предоставяне на топъл обяд в община Карнобат“ , № BG05SFPR003-1.01-0086-C02, Програма за храни и основно материално подпомагане 2021-2027- временен безлихвен заем в размер до 5 000 лева;

1.7. Проект „Силен старт“, № BG05SFPR001-1.003-0001, Програма Образование 2021-2027, който ще се изпълнява в седем детски градини в Община Карнобат- временен безлихвен заем в размер до 10 000 лева;

1.8. Младежка заетост +, № BG05SFPR002-3.001-0001, заявка № МЗПРЧР-02-05-2040#5/25062024, , Програма развитие на човешките ресурси 2021-2027- временен безлихвен заем в размер до 10 000 лева;

1.9. Младежка заетост +, № BG05SFPR002-3.001-0001, заявка № МЗПРЧР-02-05-6785#5/19032025, , Програма развитие на човешките ресурси 2021-2027- временен безлихвен заем в размер до 16 000 лева;

1.10. „Укрепване на общинския капацитет в община Карнобат“, Договор № BG05SFPR002-2.002-0103-C02, Програма развитие на човешките ресурси 2021-2027- временен безлихвен заем в размер до 5 000 лева.

Срокът за погасяване на заемите се обвързва със сроковете на ползването на съответното финансиране със средства от Европейския съюз и от други международни програми и договори и свързаното с тях национално съфинансиране и може да превишава края на бюджетната година.

 Срокът за възстановяване на заемите по изброените проекти е след одобрение на искания за плащане от Управляващите органи на програмите.

Възлага на Кмета да извърши последващи действия по изпълнение на Решението.

1. Дава съгласие за предоставяне на временни безлихвени заеми от бюджета на Община Карнобат по сметка на МИГ-Карнобат за осигуряване на финансов ресурс за дейностите по управление, мониторинг и оценка на стратегията за ВОМР по Интервенция „Изпълнение на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони на Република България за периода 2023 – 2027 г. в размер до 80 000 лева.

Срокът за погасяване на заемите се обвързва със сроковете на ползването на съответното финансиране със средства от ДФЗ и може да превишава края на бюджетната година.

Срокът за възстановяване на заемите по изброените проекти е след одобрение на искания за плащане от Управляващия орган на програмата.

Възлага на Кмета да извърши последващи действия по изпълнение на Решението.

**ПО ТРЕТА ТОЧКА ОТ ДНЕВНИЯ РЕД** – **ДОКЛАДНА ЗАПИСКА от Георги Димитров – кмет на Община Карнобат, относно:** Приемане на отчета и баланса на „МБАЛ - Карнобат” ЕООД за 2024г. **Вх. № 316/17.04.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 17 гласа „ЗА“, 0 „Против“, 0“ Въздържал се, приеха следните

Р Е Ш Е Н И Е:

1. Общински съвет Карнобат на основание чл. 137, ал. 1, т. 3 във връзка с чл. 147 ал.2 от Търговския закон, чл. 16, ал. 1 т.14 от Наредбата за реда и условията за упражняване на правата върху общинската част от капитала на търговските дружества, приема отчета и баланса на „МБАЛ - Карнобат” ЕООД за 2024 година.
2. Реализираната печалба в размер на 219 хил. лева да бъде отнесена в неразпределена печалба от минали години – 454 хил.лева.

 **ПО ЧЕТВЪРТА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – кмет на Община Карнобат, относно:** Приемане на отчета и баланса на „Медицински център I - Карнобат” ЕООД за 2024г **Вх. № 317/17.04.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 МАРГАРИТА СТАМАТОВА – Няма. Който е съгласен с така направените предложения за решения по докладната записка, моля да гласува.

 След поименно гласуване общинските съветници с 17 гласа „ЗА“, 0 „Против“, 0“ Въздържал се, приеха следните

Р Е Ш Е Н И Я:

1. Общински съвет Карнобат на основание чл. 137, ал. 1, т. 3 във връзка с чл. 147 ал.2 от Търговския закон, чл. 16, ал. 1 т.14 от Наредбата за реда и условията за упражняване на правата върху общинската част от капитала на търговските дружества, приема отчета и баланса на „Медицински център I - Карнобат” ЕООД за 2024 година.

 2. Реализираната счетоводна печалба в размер на 32 хил. лева да бъде отнесена към намаление на непокритата загуба от минали години – 47 хиляди лева.

**ПО ПЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – кмет на Община Карнобат, относно:** Допълнение на „Програма за управление и разпореждане с имоти - общинска собственост за 2025 година“ **Вх. № 318/17.04.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложеното проекто – решение.

 Който е съгласен с така направените предложения за решения по докладната записка, моля да гласува.

 След гласуване общинските съветници с 17 гласа „ЗА“, 0 „Против“, 0“ Въздържал се, приеха следното

РЕШЕНИЕ:

Общински съвет-Карнобат, на основание чл.21, ал.1, т.12 от Закона за местното самоуправление и местната администрация, чл. 8, ал. 9 от Закона за общинската собственост и чл.2, ал.2 от Наредбата за реда за придобиване, управление и разпореждане с общинско имущество – собственост на Община Карнобат, допълва приетата с Решение № 20.200 от 30.01.2025 г. на ОбС-Карнобат „Програма за управление и разпореждане с имоти - общинска собственост за 2025 година“ , като в раздел III.А.“Имоти, за предоставяне под наем“, част „земеделски земи“ се добави:

Поземлен имот с идентификатор 53312.420.114 по КККР на с.Огнен, местност „Грънчов трап“, с площ 9 381 кв.м, трайно предназначение на територията: земеделска; начин на трайно ползване: нива, категория на земята: 9, номер по предходен план 420114, за който е съставен АЧОС № 10587/09.10.2024 год.

 **ПО ШЕСТА ТОЧКА ОТ ДНЕВНИЯ ДОКЛАДНА ЗАПИСКА от Георги Димитров – кмет на Община Карнобат, относно:** Продажба на имоти – частна общинска собственост, находящи се в с.Крумово градище и с.Сигмен, чрез публичен търг **Вх. № 326/22.04.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения. Има ли възражения по някой от имотите, предмет на решенията. Няма Има ли възражения да гласуваме заедно решенията. Няма.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 16 гласа „ЗА“, 0 „Против“, 0“ Въздържал се, приеха следните

РЕШЕНИЯ:

І. Общински съвет-Карнобат, на основание чл.21, ал.1, т.12 от Закона за местното самоуправление и местната администрация, чл. 8, ал. 9 от Закона за общинската собственост и чл.2, ал.2 от Наредбата за реда за придобиване, управление и разпореждане с общинско имущество – собственост на Община Карнобат, актуализира приетата с Решение № 20.200/30.01.2025 г. на ОбС-Карнобат „Програма за управление и разпореждане с имоти - общинска собственост за 2025 година“ , като в раздел III.Б.“Имоти, за продажба“ се добавят:

* Урегулиран поземлен имот ІІІ от кв.43 по плана на с.Сигмен, с площ 1200 кв.м., отреден за жилищно строителство, актуван с АЧОС № 1193/21.02.2001 г.
* Урегулиран поземлен имот ІV от кв.43 по плана на с.Сигмен, с площ 980 кв.м., отреден за жилищно строителство, актуван с АЧОС № 5921/01.03.2010 г. /Акт за поправка № 10688/02.04.2025 г./;
* Урегулиран поземлен имот V от кв.43 по плана на с.Сигмен, с площ 980 кв.м., отреден за жилищно строителство, актуван с АЧОС № 5922/01.03.2010 г. /Акт за поправка № 10689/02.04.2025 г./.

ІІ. Общински съвет-Карнобат, на основание чл.21, ал. 1, т. 8 от ЗМСМА и чл.35, ал.1 от Закона за общинската собственост определя за продажба следните имоти – частна общинска собственост:

1. УРЕГУЛИРАН ПОЗЕМЛЕН ИМОТ II (втори) от кв.21 (двадесет и едно) по плана на с.Крумово градище, с площ 9090,00 (девет хиляди и деветдесет) кв.м., отреден за обществено-обслужващи дейности, при граници: север – улица, изток – улица, юг – улица, запад – УПИ I, ведно с построените в имота:

* Масивна триетажна сграда (бивше ОУ Св.св.Кирил и Методий), с монолитна конструкция, със застроена площ 330,00 (триста и тридесет) кв.м., РЗП -990,00 (деветстотин и деветдесет) кв.м., построена 1928 г;
* Масивна едноетажна сграда (бивша училищна столова), със застроена площ 133,00 (сто тридесет и три) кв.м.;
* Масивна едноетажна сграда (бивш склад за отоплителни материали), със застроена площ 71,40 (седемдесет и един и 0,40) кв.м.;
* Масивна дворна тоалетна, със застроена площ 34,00 (тридесет и четири) кв.м.,

за който е съставен Акт за частна общинска собственост № 6653/08.08.2011 г., при пазарна цена**: 215047,00 (двеста и петнадесет хиляди четиридесет и седем) лева, без ДДС.**

Данъчната оценка на имота е 41 875,80 (четиридесет и един хиляди осемстотин седемдесет и пет и 0,80) лева.

2. Урегулиран поземлен имот имот IІI (трети) от кв.43 (четиридесет и трети) по плана на с.Сигмен, с площ 1200 (хиляда и двеста) кв.м, отреден за жилищно строителство, при граници: север – УПИ ІІ, изток – улица, юг – УПИ ІV и УПИ V, запад УПИ VІ, за който е съставен АЧОС № 1193/21.02.2001 г., при пазарна цена: **11 076,00 (единадесет хиляди седемдесет и шест) лева, без ДДС.**

Данъчната оценка на имота е 3 009,06 лв.

 3. Урегулиран поземлен имот имот IV (четвърти) от кв.43 (четиридесет и трети) по плана на с.Сигмен, с площ 980 (деветстотин и осемдесет) кв.м, отреден за жилищно строителство, при граници: север – УПИ ІІІ, изток – улица, юг – улица, запад УПИ V, за който е съставен АЧОС № 5921/01.03.2010 г. /Акт за поправка № 10688/02.04.2025 г./, при пазарна цена: **9 045,00 (девет хиляди четиридесет и пет) лева, без ДДС.**

Данъчната оценка на имота е 2 250,90 лв.

 4. Урегулиран поземлен имот имот V (пети) от кв.43 (четиридесет и трети) по плана на с.Сигмен, с площ 980 (деветстотин и осемдесет) кв.м, отреден за жилищно строителство, при граници: север – УПИ VІ и УПИ ІІІ, изток – УПИ ІV, юг – улица, запад УПИ VІІ, за който е съставен АЧОС № 5922/01.03.2010 г. /Акт за поправка № 10689/02.04.2025 г./, при пазарна цена: **9 045,00 (девет хиляди четиридесет и пет) лева, без ДДС.**

Данъчната оценка на имота е 2 250,90 лв.

ІІІ. Продажбата на имотите по т.IІ да се извърши след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат, с начална цена – не по-ниска от определената от Общински съвет-Карнобат пазарна цена. Купувачите заплащат цената на имота, данък върху стойността на имота, съгласно чл.42, ал.2 от Наредбата за местните данъци на територията на Община Карнобат, такса върху стойността на прехвърляния имот в размер, определен в т.17 от Приложение № 12 от Наредбаза определянето и администрирането на местните такси и цени на услуги на територията на Община Карнобат, ДДС и възстановяват стойността на разходите, направени от общината за изготвянето на пазарната оценка.

IV. Общински съвет - Карнобат упълномощава кмета на община Карнобат да извърши необходимите действия във връзка с провеждането на търга и с осъществяването на правните сделки

 **ПО СЕДМА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова – зам. кмет на Община Карнобат, относно:** ПРЕКРАТЯВАНЕ НА СЪСОБСТВЕНОСТ МЕЖДУ ОБЩИНА КАРНОБАТ И ФИЗИЧЕСКИ ЛИЦА, ЧРЕЗ ПРОДАЖБА НА 218/1950 ИД.Ч.КВ.М ПРИДАВАЩИ СЕ КЪМ УПИ VІ-127 И 70/1225 ИД.Ч. КВ.М ПРИДАВАЩИ СЕ КЪМ УПИ ХІ-127 В КВ.31 ПО ПЛАНА НА С. ДРАГАНЦИ  **Вх. № 315/16.04.2025г.**

 МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложеното проекто – решение.

 Който е съгласен с така направеното предложение за решение по докладната записка, моля да гласува.

 След поименно гласуване общинските съветници с 17 гласа „ЗА“, 0 „Против“, 0“ Въздържал се, приеха следното

РЕШЕНИЕ:

**I**. **Общински съвет – гр. Карнобат**, на основание чл. 21, ал. 1, т. 8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.36, ал.1, т.2 от Наредбата за реда за придобиване, управление и разпореждане с общинско имущество – собственост на община Карнобат, дава съгласие за прекратяване на съществуващата с**ъсобственост между Община Карнобат, от една страна и Кольо Георгиев,** от друга страна, върху:

**І.І УРЕГУЛИРАН ПОЗЕМЛЕН ИМОТ VІ-127** (шести за поземлен имот сто двадесет и седем) в **кв.31** (тридесет и едно) по плана на с.Драганци, целият с площ от 1950 кв.м, при граници: север – упи ХІ-127; изток – упи ІІІ-126; юг – упи V-128, упи ХІІ-128 и упи ХІІІ-128; запад – улица, **чрез продажба** на общинската идеална част от имота, представляваща **218/1950** (двеста и осемнадесет от хиляда деветстотин и петдесет) **идеални части кв.м,** **на Кольо Георгиев,** за сумата от **1543,00 лева** **(хиляда петстотин четиридесет и три), без ДДС**.

Данъчната оценка на общинската част от имота е 500,70 лв. (петстотин лева и седемдесет стотинки)

**І.ІІ** **УРЕГУЛИРАН ПОЗЕМЛЕН ИМОТ ХІ-127** (единадесет за поземлен имот сто двадесет и седем) в **кв.31** (тридесет и едно) по плана на с.Драганци, целият с площ от 1225 кв.м, при граници: север – упи І-123, упи VІІ-123 упи VІІІ-123 и упи ІХ-123; изток – упи ІІ-125 и упи ІІІ-125; юг – упи VІ-127; запад – улица, **чрез продажба** на общинската идеална част от имота, представляваща **70/1225** (седемдесет от хиляда двеста двадесет и прет) **идеални части кв.м,** **на Кольо Георгиев,** за сумата от **495,00 лева** **(четиристотин деветдесет и пет лева), без ДДС**.

Данъчната оценка на общинската част от имота е 160,80 лв. (сто и шестдесет лева и осемдесет стотинки)

**II. Кольо Георгиев,** следва да заплати стойността на идеалните части от имотите, 2,6 % местен данък, съгласно Наредбата за местните данъци на територията на община Карнобат, такса съгласно Приложение №12 от Наредбата за определянето и администрирането на местните такси и цени на услуги на територията на Община Карнобат, 20 % ДДС, съгласно чл. 45, ал.5, т.1 от ЗДДС, както и стойността на разходите по чл.31, ал.2 от НРПУРОИ. Срокът и начинът на заплащане на дължимата сума да се определят със заповедта на Кмета на Община Карнобат.

**III.** **Общински съвет – гр.Карнобат**, възлага на Кмета на Община Карнобат да извърши необходимите действия по прекратяване на съсобствеността.

 **ПО ОСМА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – кмет на Община Карнобат, относно:** ОДОБРЯВАНЕ НА ПРОЕКТ ЗА ИЗМЕНЕНИЕ НА ОБЩ УСТРОЙСТВЕН ПЛАН НА община КАРНОБАТ В ОБХВАТ на: ПИ С ИДЕНТИФИКАТОР 36525.82.894, местност „КЪРЪНДЖИКА“, по кккр на гр. карнобаТ, С ЦЕЛ ПРОМЯНА НА УСТРОЙСТВЕНАТА ЗОНА ОТ „ЗЕМЕДЕЛСКА“ В „пП“(ПРЕДИМНО ПРОИЗВОДСТВЕНА) **Вх. № 319/17.04.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка?

ТОНЬО ТОНЕВ – Подавам си отвод.

МАРГАРИТА СТАМАТОВА – Други. Ако няма други предлагам да преминем към гласуване на предложените проекто – решения.

 Който е съгласен с така направеното предложение за решение по докладната записка, моля да гласува.

 След гласуване общинските съветници с 17 гласа „ЗА“, 0 „Против“, 0“ Въздържал се, приеха следното

РЕШЕНИЕ:

 І. На основание чл. 127, ал. 6 от ЗУТ и чл. 21, ал. 1, т. 11 от ЗМСМА, във връзка с чл.134, ал.1, т.1 от ЗУТ, Общински съвет – Карнобат ОДОБРЯВА проект за изменение на Общ устройствен план на община Карнобат в териториален обхват ПИ с идентификатор 36525.82.894, местност „Кърънджика“, по КККР на гр. Карнобат, с цел промяна на устройствената зона от „земеделска“ в „Пп“ (предимно производствена).

 Настоящото решение да се изпрати в 7 /седем/ дневен срок за обнародване във в. „Държавен вестник”

 **ПО ДЕВЕТА ТОЧКА ОТ ДНЕВНИЯ:ДОКЛАДНА ЗАПИСКА от Георги Димитров – кмет на Община Карнобат, относно:** ОДОБРЯВАНЕ НА ПУП –Парцеларен план /ПП/ за ОБЕКТ НА ТЕХНИЧЕСКАТА ИНФРАСТРУКТУРА: „ОСИГУРЯВАНЕ НА ТРАНСПОРТЕН ДОСТЪП ДО ОБЕКТ: “КАРИЕРА ФУТУЛА“, НАХОДЯЩА СЕ В ПИ С ИДЕНТИФИКАТОР 29129.21.158, МЕСТНОСТ „ФОНДА“ ПО КККР НА С.ЖЕЛЕЗНИК, ОБЩИНА КАРНОБАТ ОТ ОБЩИНСКИ ПЪТ BGS1064 ПРИ КМ 2+598 В ЛЯВО“ **Вх. № 320/17.04.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложеното проекто – решене.

 Който е съгласен с така направеното предложение за решение по докладната записка, моля да гласува.

 След гласуване общинските съветници с 17 гласа „ЗА“, 0 „Против“, 0“ Въздържал се, приеха следното

РЕШЕНИЕ:

 На основание чл. 129, ал. 1 от ЗУТ и чл. 21, ал. 1, т. 11 от ЗМСМА, Общински съвет – Карнобат ОДОБРЯВА ПУП – Парцеларен план за обект на техническата инфраструктура: „Осигуряване на транспортен достъп до „Кариера Футула, находяща се в ПИ с идентификатор 29129.21.158, местност „Фонда“ по КККР на с.Железник, община Карнобат от общински път BGS1064 при км 2+598 в ляво“.

Настоящото решение да се изпрати в 7 /седем/ дневен срок за обнародване във в. „Държавен вестник”.

**ПО ДЕСЕТА ТОЧКА ОТ ДНЕВНИЯ: ДОКЛАДНА ЗАПИСКА от Георги Димитров – кмет на Община Карнобат, относно:** Откриване на процедура за избор на оператор на язовирната стена, за възлагане стопанисването, поддръжката и експлоатацията на язовир в землището на с.Екзарх Антимово – публична общинска собственост, чрез предоставянето му под наем **Вх. № 311/09.04.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След поименното гласуване общинските съветници с 17 гласа „ЗА“, 0 „Против“, 0“ Въздържал се, приеха следните

РЕШЕНИЯ:

І. Общински съвет-Карнобат, на основание чл.21, ал. 1, т. 8 от Закона за местното самоуправление и местната администрация и § 12 от Преходните и заключителни разпоредби към Закона за изменение и допълнение на Закона за водите, във връзка с чл.13 от Наредбата за реда за придобиване, управление и разпореждане с общинско имущество – собственост на Община Карнобат, дава съгласие за откриване на процедура за избор на оператор на язовирната стена, за възлагане стопанисването, поддръжката и експлоатацията на следния имот-публична общинска собственост, чрез предоставянето му под наем, за срок от 10 години:

Поземлен имот с идентификатор 27169.22.122 по КККР на с.Екзарх Антимово, одобрени със Заповед № РД-18-649/09.03.2018 г. на изпълнителния директор на АГКК, с площ 18.820 дка, трайно предназначение на територията: територия, заета от води и водни обекти, начин на трайно ползване: ЯЗОВИР, номер по предходен план 000122, при съседи: 27169.58.2, 27169.601.1, 27169.58.3, 27169.21.124, 27169.58.7, 27169.22.121, 27169.22.27, 27169.22.116, 27169.21.45, за който е съставен АПОС № 734/13.10.1999 г., с начална годишна наемна цена 400,00 лв., без ДДС.

ІІ. Избора на оператор на язовирната стена, за възлагане стопанисването, поддръжката и експлоатацията на имота по т.І, чрез предоставянето му под наем да се извърши след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат.

IІІ. Общински съвет - Карнобат упълномощава кмета на община Карнобат да извърши необходимите действия във връзка с провеждането на търга и с осъществяването на правната сделка.

**ПО ЕДИНАДЕСЕТА ТОЧКА ОТ ДНЕВНИЯ: ДОКЛАДНА ЗАПИСКА от Георги Димитров – кмет на Община Карнобат, относно:** ДОПЪЛНЕНИЕ НА ГОДИШНИЯ ПЛАН ЗА ПОЛЗВАНЕ НА ДЪРВЕСИНА ЗА 2025 Г. ОТ ОБЩИНСКИ ГОРСКИ ТЕРИТОРИИ КАРНОБАТ. **Вх. № 322/17.04.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След гласуване общинските съветници с 17 гласа „ЗА“, 0 „Против“, 0“ Въздържал се, приеха следните

РЕШЕНИЯ:

 **I.** Общински съвет – Карнобат на основание чл.21, ал. 1, т.23 от ЗМСМА и чл.7, ал.6 от Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина и недървесни горски продукти ОДОБРЯВА ДОПЪЛНЕНИЕ в Годишния план за ползване на дървесина от горски територии на Община Карнобат за 2025 г., като утвърждава насаждения за лесосечен фонд за 2025 г. следните подотдели: **331 п, 332 а и 332 л,** от които се очаква да се добият 300 куб.м. стояща маса.

**ІІ**. Общински съвет – Карнобат възлага на Кмета на община Карнобат да предприеме необходимите действия по изпълнение на настоящото решение.

Прилагам: Годишен план за ползване на дървесина от горски територии на Община Карнобат за 2025 г., съдържащ посочените допълнения.

**ПО ДВАНАДЕСЕТА ТОЧКА ОТ ДНЕВНИЯ: ДОКЛАДНА ЗАПИСКА от Георги Димитров – кмет на Община Карнобат, относно:** КОНКУРС ЗА ВЪЗЛАГАНЕ УПРАВЛЕНИЕТО НА „МБАЛ - КАРНОБАТ” ЕООД. **Вх. № 323/17.04.2025г**.

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Ако няма ще оповестя, че при разглеждане на докладната в комисиите бе направено предложение в състава на комисията която ще проведе конкурса вместо записаното общински съветник от ПК по Образование, наука, работа с децата, спорт, туризъм, здравеопазване и социални дейности, да бъде записано само общински съветник. Становището е положително с тази корекция /чете становището/. Колеги, имате ли нещо да споделите по докладната записка? Вносителя има ли възражения по тази корекция. Няма. Предлагам да преминем към гласуване на предложените проекто – решения.

 Който е съгласен с предложените проекто-решения, с корекцията предложена от комисията и приета от вносителя, моля да гласува.

 След гласуване общинските съветници с 17 гласа „ЗА“, 0 „Против“, 0“ Въздържал се, приеха следните

РЕШЕНИЯ:

**І.** Общински съвет-Карнобат на основание чл. 21, ал. 1, т. 23 от Закона за местното самоуправление и местната администрация, чл. 137, ал.1, т.5 от Търговския закон и чл.3 от Наредба №9/26.06.2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения упълномощава Кмета на общината да проведе конкурс за възлагане управлението на „Многопрофилна болница за активно лечение-Карнобат” ЕООД по реда на посочената наредба, при следните условия:

1. Обект на конкурса: Избор на управител на общинско дружество „Многопрофилна болница за активно лечение-Карнобат” ЕООД;

2. Изисквания към кандидатите:

- да притежават образователно-квалификационна степен "магистър" по медицина, съответно дентална медицина, и квалификация по здравен мениджмънт или образователно-квалификационна степен "магистър" по икономика и управление и с придобита образователна и/или научна степен, специалност или преминато обучение за повишаване на квалификацията по чл. 43 от Закона за висшето образование в областта на здравния мениджмънт;

- да имат най-малко пет години трудов стаж като лекар, съответно лекар по дентална медицина, или икономист. Кандидатите, притежаващи образователно-квалификационна степен "магистър" по медицина, съответно дентална медицина, да имат придобита специалност;

- да не са осъждани на лишаване от свобода за умишлени престъпления от общ характер, освен ако са реабилитирани.

3. Необходими документи:

За участие в конкурса кандидатите подават заявление, към което се прилагат два отделни плика, както следва:

* 1. плик № 1, съдържащ необходимите документи, удостоверяващи съответствието на кандидатите с изискванията за участие, а именно:

- подробна автобиография, подписана от кандидата;

- медицинско удостоверение, издадено в резултат на извършен медицински преглед, че лицето не страда от психическо заболяване;

- заверено копие на дипломата за висше образование, ведно с приложенията към нея;

- заверени копия от документи, доказващи изискуемия трудов стаж;

- свидетелство за съдимост, издадено за участие в конкурс за управител на „МБАЛ-Карнобат“ ЕООД;

- документ, удостоверяващ наличието на компютърна грамотност на кандидата.

3.2. плик № 2, съдържащ програма за развитието и дейността на лечебното заведение за тригодишен период.

Двата плика /плик №1 и плик №2/ се поставят в един общ запечатан плик, а заявленията се завеждат в специален регистър по реда на тяхното постъпване. За всяко подадено заявление се издава удостоверение, в което се посочват името на подателя, датата и часът на приемането му.

4. Конкурсът се провежда на три етапа:

4.1. проверка на съответствието на представените документи с предварително обявените изисквания по т.І.2 и 3 от настоящите решения

4.2. представяне от кандидатите на програма за развитието и дейността на лечебното заведение за тригодишен период;

4.3. събеседване с кандидатите.

5. Конкурсът да се проведе от комисия, поименно назначена със заповед на Кмета на община Карнобат в състав:

Председател: Представител на РЗИ-Бургас;

Секретар: Заместник-кмет;

Членове: магистър по медицина; правоспособен юрист; представител на Български лекарски съюз – специалист по здравен мениджмънт/общински съветник.

6. Общински съвет-Карнобат упълномощава кмета на общината да състави поименна комисия по чл. 10, ал. 4 от Наредба № 9 от 26.06.2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения за извършване на допълнително събеседване с кандидатите, получили най-високи и равни оценки, в състав:

Председател: Представител на РЗИ-Бургас;

Членове:

1. Общински съветник

2. Правоспособен юрист.

7. Общински съвет-Карнобат определя възнагражденията на комисиите, в случай, че не попадат под изключенията на чл. 5, ал. 2 от Наредба № 9 от 26.06.2000 г., както следва:

Председател - 200 лева;

Секретар – 190 лева;

Членове – 175 лева.

**ІІ.** Общински съвет-Карнобат утвърждава проект на договор за възлагане управлението на общинското търговско дружество „Многопрофилна болница за активно лечение” ЕООД, гр. Карнобат, като упълномощава кмета на общината да определи размера на възнаграждението на управителя в рамките на до 330 % от отчетната средна месечна брутна заплата в заведението, но не повече от дванадесеткратния размер на минималната месечна работна заплата, установена за страната за съответния месец.

**ІІІ.** Общински съвет-Карнобат упълномощава кмета на общината да обяви настоящите решения за провеждане на конкурс в един централен вестник и във в. „Карнобатски глас”, както и на интернет страницата на Общински съвет – Карнобат и Община Карнобат, най-малко 30 дни преди крайния срок за подаване на заявленията за участие.

**ПО ТРИНАДЕСЕТА ТОЧКА ОТ ДНЕВНИЯ: ДОКЛАДНА ЗАПИСКА от Георги Димитров – кмет на Община Карнобат, относно:** КОНКУРС ЗА ВЪЗЛАГАНЕ УПРАВЛЕНИЕТО НА „МЕДИЦИНСКИ ЦЕНТЪР І - КАРНОБАТ” ЕООД **Вх. № 324/17.04.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/ - предложението на комисията е същото като по предходната докладна. Колеги, имате ли нещо да споделите по докладната записка? Вносителя има ли възражения по предложената от комисията корекция в решението. Няма. Предлагам да преминем към гласуване на предложените проекто – решения.

 Който е съгласен с така направените предложения и направеното допълнение за решения по докладната записка, моля да гласува.

 След гласуване общинските съветници с 16 гласа „ЗА“, 0 „Против“, 0“ Въздържал се, приеха следните

РЕШЕНИЯ:

**І.** Общински съвет-Карнобат на основание чл. 21, ал. 1, т. 23 от Закона за местното самоуправление и местната администрация, чл. 137, ал.1, т.5 от Търговския закон и чл.3 от Наредба №9/26.06.2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения упълномощава Кмета на общината да проведе конкурс за възлагане управлението на „Медицински център І- Карнобат” ЕООД по реда на посочената наредба, при следните условия:

1. Обект на конкурса: Избор на управител на общинско дружество „Медицински център І- Карнобат” ЕООД;

2. Изисквания към кандидатите:

- да притежават образователно-квалификационна степен "магистър" по медицина, съответно дентална медицина, и квалификация по здравен мениджмънт или образователно-квалификационна степен "магистър" по икономика и управление и с придобита образователна и/или научна степен, специалност или преминато обучение за повишаване на квалификацията по чл. 43 от Закона за висшето образование в областта на здравния мениджмънт;

- да имат най-малко пет години трудов стаж като лекар, съответно лекар по дентална медицина, или икономист. Кандидатите, притежаващи образователно-квалификационна степен "магистър" по медицина, съответно дентална медицина, да имат придобита специалност;

- да не са осъждани на лишаване от свобода за умишлени престъпления от общ характер, освен ако са реабилитирани.

3. Необходими документи:

За участие в конкурса кандидатите подават заявление, към което се прилагат два отделни плика, както следва:

* 1. плик № 1, съдържащ необходимите документи, удостоверяващи съответствието на кандидатите с изискванията за участие, а именно:

- подробна автобиография, подписана от кандидата;

- медицинско удостоверение, издадено в резултат на извършен медицински преглед, че лицето не страда от психическо заболяване;

- заверено копие на дипломата за висше образование, ведно с приложенията към нея;

- заверени копия от документи, доказващи изискуемия трудов стаж;

- свидетелство за съдимост, издадено за участие в конкурс за управител на „Медицински център І- Карнобат” ЕООД;

- документ, удостоверяващ наличието на компютърна грамотност на кандидата.

3.2. плик № 2, съдържащ програма за развитието и дейността на лечебното заведение за тригодишен период.

Двата плика /плик №1 и плик №2/ се поставят в един общ запечатан плик, а заявленията се завеждат в специален регистър по реда на тяхното постъпване. За всяко подадено заявление се издава удостоверение, в което се посочват името на подателя, датата и часът на приемането му.

4. Конкурсът се провежда на три етапа:

4.1. проверка на съответствието на представените документи с предварително обявените изисквания по т.І.2 и 3 от настоящите решения

4.2. представяне от кандидатите на програма за развитието и дейността на лечебното заведение за тригодишен период;

4.3. събеседване с кандидатите.

5. Конкурсът да се проведе от комисия, поименно назначена със заповед на Кмета на община Карнобат в състав:

Председател: Представител на РЗИ-Бургас;

Секретар: Заместник-кмет;

Членове: магистър по медицина; правоспособен юрист; представител на Български лекарски съюз – специалист по здравен мениджмънт/общински съветник.

6. Общински съвет-Карнобат упълномощава кмета на общината да състави поименна комисия по чл. 10, ал. 4 от Наредба № 9 от 26.06.2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения за извършване на допълнително събеседване с кандидатите, получили най-високи и равни оценки, в състав:

Председател: Представител на РЗИ-Бургас;

Членове:

1. Общински съветник

2. Правоспособен юрист.

7. Общински съвет-Карнобат определя възнагражденията на комисиите, в случай, че не попадат под изключенията на чл. 5, ал. 2 от Наредба № 9 от 26.06.2000 г., както следва:

Председател - 200 лева;

Секретар – 190 лева;

Членове – 175 лева.

**ІІ.** Общински съвет-Карнобат утвърждава проект на договор за възлагане управлението на общинското търговско дружество „Медицински център І- Карнобат” ЕООД като упълномощава кмета на общината да определи размера на възнаграждението на управителя в рамките на до 330 % от отчетната средна месечна брутна заплата в заведението, но не повече от дванадесеткратния размер на минималната месечна работна заплата, установена за страната за съответния месец.

**ІІІ.** Общински съвет-Карнобат упълномощава кмета на общината да обяви настоящите решения за провеждане на конкурс в един централен вестник и във в. „Карнобатски глас”, както и на интернет страницата на Общински съвет – Карнобат и Община Карнобат, най-малко 30 дни преди крайния срок за подаване на заявленията за участие.

**ПО ЧЕТИРИНАДЕСЕТА ТОЧКА ОТ ДНЕВНИЯ: ДОКЛАДНА ЗАПИСКА от Мария Генова – зам. кмет на Община Карнобат, относно: Промяна в размера на средствата за** финансово подпомагане за медицински дейности, свързани с лечение на безплодие на семейства и двойки с репродуктивни проблеми. **Вх. № 328/22.04.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 16 гласа „ЗА“, 0 „Против“, 0“ Въздържал се, приеха следните

РЕШЕНИЯ:

І. Общински съвет - Карнобат на основание чл. 21, ал.1, т.23 от ЗМСМА дава съгласие размерът на финансовата помощ, определен в чл.7 от Правила за отпускане на финансова помощ за лечение на семейства и двойки с репродуктивни проблеми, с постоянен и настоящ адрес на територията на община Карнобат да се промени от 4000 лв. (четири хиляди лева) на 5000 лв. (пет хиляди лева).

ІІ. Задължава Кмета на Общината да извърши всички необходими правни и фактически действия по изпълнение на настоящите решения.

**ПО ПЕТНАДЕСЕТА ТОЧКА ОТ ДНЕВНИЯ: ДОКЛАДНА ЗАПИСКА от Мария Генова – зам. кмет на Община Карнобат, относно:** Присъждане „Наградата на Карнобат“ в системата на предучилищното и училищното образование за учебната 2024/2025 г. **Вх. № 327/22.04.2025г.**

МАРГАРИТА СТАМАТОВА – Вносителя имате ли нещо да добавите?

МАРГАРИТА СТАМАТОВА – Имате думата за въпроси, мнения.

 Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Да заповядайте.

МАРИЯ ГЕНОВА – Аз нямам какво да добавя. Наградата на КАРНОБАТ е грамота, плакет и парична награда за учителите и директорите, а за учениците. Плакет, грамота и сувенир.

ГЕОРГИ ДИМИТРОВ – Колеги, да определим парична награда поне 100 лева.

ЯНЧО СТОЕВ – Предлагам паричната награда да бъде 200 лв.

МАРГАРИТА СТАМАТОВА- Други предложения има ли. Няма.

Колеги две предложения за размер на паричната награда – 100 и 200 лв. Гласуваме по реда на постъпването им.

Който е съгласен сумата да бъде 100 лв., моля да гласува,

Обявявам резултата от гласуването: 1 гласа „ЗА“, 0 „Против“, 0“ Въздържал се.

Който е съгласен сумата да бъде 200 лв., моля да гласува,

Обявявам резултата от гласуването: 14 гласа „ЗА“, 0 „Против“, 0“ Въздържал се.

Обявявам, че след гласуване общинските съветници с 14 гласа „ЗА“, 0 „Против“, 0“ Въздържал се, приеха паричното възнаграждение да бъде в размер на 200лв, което да бъде посочено като т. трета в решението, а именно: Определя паричната награда за „Директор на годината“ и „Учител на годината“ да бъде в размер на 200 лв.

Подлагам на гласуване, цялото решение с току що приетото допълнение. Който е съгласен с така предложените решения по докладната записка с направеното допълнение към него, моля да гласува.

 След поименно гласуване общинските съветници с 16 гласа „ЗА“, 0 „Против“, 0“ Въздържал се, приеха следните

РЕШЕНИЯ:

На основание чл.21, ал.1, т.23 от ЗМСМА, във връзка с чл. 53 от Наредбата за символите, празниците, почетните звания, почетните знаци и награди на община Карнобат, и т.9 от раздел „Процедура“ на Статута за присъждане на „Наградата на Карнобат“ в системата на предучилищното и училищното образование, Общински съвет –Карнобат, реши:

І. Присъжда наградата:

* **„УЧИТЕЛ НА ГОДИНАТА“ В СИСТЕМАТА НА ПРЕДУЧИЛИЩНОТО ОБРАЗОВАНИЕ:**
* МАРИЯ СТОЙНОВА ТРОЕВА – Учител в ДГ „Мир“, гр. Карнобат;
* ПАВЛИНА СТОЯНОВА СТОЯНОВА – Учител в ДГ „Вълшебство“, гр. Карнобат;
* МАРИАНА КОЛЕВА ВЕЛИКОВА - Старши учител в ДГ „Славейче“, гр. Карнобат;
* КРИСТИЯНА АТАНАСОВА ГЕОРГИЕВА – Учител в ДГ „Яна Лъскова“, гр. Карнобат;
* РУМЯНА ТОДОРОВА ЖЕКОВА – Учител в ДГ „Иглика“, гр. Карнобат;
* **„УЧИТЕЛ НА ГОДИНАТА“ В СИСТЕМАТА НА СРЕДНОТО ОБРАЗОВАНИЕ:**
* АДРИАНА АЛЕКСИЕВА КОЙЧЕВА– Старши учител в начален етап;
* МАРИЯ ТОДОРОВА ЯНЕВА **–**  старши учител в прогимназиален и гимназиален етап, преподавател по Биология и здравно образование**;**
* ЙОРДАНКА ТОНЧЕВА НЕДЕЛЧЕВА – Старши учител по физическо възпитание и спорт;
* ТАНЯ ИЛИЕВА ХУБЧЕВА -номинирана в категорията „Учител на годината „Новатор“;
* ВЕНЕЛИН КОНСТАНТИНОВ ВЪРБАНОВ – Старши ресурсен учител, номиниран в категорията „Учител на годината „Специален педагог“.
* МИМА ХРИСТОВА БЕНЧЕВА– Старши учител, преподавател по чужд език в гимназиален етап, СУ „Св. Св. Кирил и Методий“, гр. Карнобат;
* СВЕТЛА СТОЙЧЕВА НАЧЕВА – старши учител в гимназиален етап, преподавател по Български език и литература, СУ „Св. Св. Кирил и Методий“, гр. Карнобат;
* ГЕОРГИ ЛЕФТЕРОВ ГЕНОВ – Старши учител в начален етап, СУ „Св. Св. Кирил и Методий“, гр. Карнобат;
* ВАЛЕНТИН СТАНЧЕВ ЖЕЛЕЗОВ –Учител, преподавател по Физическо възпитание и спорт, в категорията „Учител на годината „Новатор“, СУ „Св. Св. Кирил и Методий“, гр. Карнобат;

ТИНКА ХРИСТОВА ДИМИТРОВА - главен учител в начален етап, номинирана в категорията „Учител на годината „Творец“, СУ „Св. Св. Кирил и Методий“, гр. Карнобат;

* ВИОЛЕТА ТЕРЗИИВАНОВА– Старши учител в начален етап, ОУ „Христо Смирненски“, гр. Карнобат;
* ЕВГЕНИЯ МИНЧЕВА – Учител в прогимназиален етап, преподавател по История и цивилизации, ОУ „Христо Смирненски“, гр. Карнобат;
* РАДОСЛАВА РАЧЕВА– учител по Изобразително изкуство, Технологии и предприемачество в прогимназиален етап, номинирана в категорията „Творец“;
* ГЕНКА СТАЙКОВА– Старши учител в начален етап, номинирана в категорията „Новатор“.
* ПЕНКА МИТЕВА ТАНЕВА – Старши учител в начален етап, ОУ „П.Р. Славейков“, гр. Карнобат ;
* ЙОРДАНКА МИТКОВА НИКОЛОВА – Учител в начален етап, ОУ „П.Р. Славейков“, гр. Карнобат, в категорията „Учител на годината „Новатор;
* ГАЛЯ ТОДОРОВА НЕДЕЛЧЕВА – Старши учител в гимназиален етап, преподавател по „Български език и литература“, ПГСС;
* ИНЖ. БОНКА ИЛИЕВА КИБРИТЕВА – Старши учител в гимназиален етап, преподавател по теоретично обучение, ПГСС;
* ИНЖ. ПЕНКА СТОЯНОВА СТОЯНОВА – Главен учител, преподавател по Информационни технологии, ПГСС;
* ГАЛИНА НИКОЛОВА КЕРТИКОВА – Учител в група за целодневна организация в начален етап на основното образование;
* ГАБРИЕЛА СТАНЧЕВА СТАНЧЕВА – Учител в начален етап на основното образование в ОУ „Христо Ботев“, с. Кликач.
* **ДИРЕКТОР НА ГОДИНАТА“ В СИСТЕМАТА НА ПРЕДУЧИЛИЩНОТО ОБРАЗОВАНИЕ:** ЙОРДАНКА ПЕТРОВА СТОЯНОВА

**ІІ.** Присъжда наградата **„Ученик на годината“- за високи постижения в учебната и извънкласна дейност, както следва:**

* **СУ „Христо Ботев“, гр. Карнобат** : Мерт Севдали Хабил, IIІ „б“ кл., Мария Константинова Атанасова , VI „а“ кл., Пламена Иванова Иванова, ІХ „а“ кл. , Жаклин Дянкова Ненчева, ХІ“а“ кл., Даниела Йорданова Славова, ХІ „а“ клас.
* **СУ „Св. Св. Кирил и Методий“, гр. Карнобат**: Шенгюл Ремзи Емин, ХІI кл., Георги Атанасов Байчев, Х кл., Валентина Савова Кирякова VІ кл., Амира Атанасова Байчева, IV кл., Алекс Томов Атанасов, VII кл.
* **ОУ „Христо Смирненски“, гр. Карнобат**: Венцислава Венелинова Илчева- VII “а“, Теодора Стоянова Тотева - VII „а“, Велин Венетов Тодоров IV „б“ кл.
* **ОУ „Петко Рачев Славейков“** : Златин Божанков Стефанов, III кл. и Пенка Софиева Стоянова, V клас.
* **„Христо Ботев“, с. Екзарх Антимово** – Доника Илиева Бежанова, III клас.
* **Професионална гимназия по селско стопанство и лека промишленост, гр. Карнобат** – Рашко Красимиров Лазаров -ХI „г” клас, Дамла Ерол Мустафа, ХI „г” клас.

**III.** Определя паричната награда за „Директор на годината“ и „Учител на годината“ да бъде в размер на 200 лв.

**ПО ШЕСТНАДЕСЕТА ТОЧКА ОТ ДНЕВНИЯ: ДОКЛАДНА ЗАПИСКА от Мария Генова – зам. кмет на Община Карнобат, относно:** Представител на Община Карнобат за участие в провеждането на редовно общо събрание на акционерите на „УМБАЛ – Бургас“ АД, което ще се проведе на 27.05.2025 г. от 11,00 часа. **Вх. № 332/25.04.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След гласуване общинските съветници с 16 гласа „ЗА“, 0 „Против“, 0“ Въздържал се, приеха следните

РЕШЕНИЯ:

1. На основание чл. 21, ал.1, т. 23 от ЗМСМА, Общински съвет – Карнобат упълномощава Георги Иванов Димитров – Кмет на Община Карнобат да присъства и гласува решенията по предложения дневен ред в редовното общо събрание на акционерите на „УМБАЛ – Бургас“ АД.

2. При невъзможност на Кмета на Община Карнобат да участва в горепосоченото събрание, Общински съвет – Карнобат упълномощава Мария Любчова Генова – Заместник - кмет на Община Карнобат да присъства и гласува решенията по предложения дневен ред в редовното общо събрание на акционерите на „УМБАЛ – Бургас“ АД.

 След изчерпване на дневния ред, председателя на Общинския съвет – Карнобат-Маргарита Стаматова закри ДВАДЕСЕТ И ТРЕТОТО ЗАСЕДАНИЕ на Общинския съвет - Карнобат.

 ПРЕДСЕДАТЕЛ ОбС:

 /М.Стаматова/

 СЕКРЕТАР:

 /М.Колева/